Tûz áldozatává vált a hatalmas Hold-nyúl Kínában
A tajvani média szerint a nyúl egy láncfûrészbõl származó szikrától kapott lángra, feje rövid idõ alatt teljesen leégett, törzse elfeketedett.
Szétszerelése közben tüzet fogott és részben megsemmisült a Tajvanon alig két hete bemutatott 25 méteres Hold-nyúl, a Kínában hatalmas népszerûségnek örvendõ óriási gumikacsa kitalálójának új alkotása.
A holland Florentijn Hofman jegyezte, vízálló papírból, fából és habszivacsból készített nyúl a Tajpejhez közeli Taojüan megyében rendezett tájmûvészeti fesztiválon mutatkozott be szeptember elején. A végzet az eseményt követõ szétszerelése közben érte a kínai kultúra ihlette, Hold-nyúlnak elnevezett alkotást. A tajvani média szerint a nyúl egy láncfûrészbõl származó szikrától kapott lángra, feje rövid idõ alatt teljesen leégett, törzse elfeketedett.
A hatóságok értesítették Hofmant, a helyi kormányzat pedig közölte, hogy kártérítést követel a szétszerelésért felelõs vállalattól. A Hold-nyulat az elmúlt 11 napban csaknem két és félmillióan nézték meg, és az eredeti tervek szerint máshol is kiállították volna.
Hofman elõzõ alkotása, a 16 méteres sárga gumikacsa hatalmas népszerûségnek örvendett Kínában, azt több nagyvárosban és Hongkongban is kiállították, tízmilliók voltak rá kíváncsiak.
lilla